**SPOROČILO ZA MEDIJE**

**“SIVA EKONOMIJA V BARVAH” – projekt za aktivno osveščanje mladih o sivi ekonomiji**

***(Maribor, 30. junij 2014) V času poletnih počitnic poteka nagradni natečaj na temo SIVA EKONOMIJA V BARVAH. Z natečajem želimo spodbuditi mlade k razmišljanju in aktivnemu sodelovanju pri boju proti sivi ekonomiji z umetniškim ustvarjanjem. Na natečaju lahko sodelujejo mladi posamezniki ali skupine mladih do 30 let. Štirje zmagovalni umetniški prispevki bodo nagrajeni s tabličnim računalnikom.***

*»Z akcijo Siva ekonomija v barvah* ***želimo kreativno in sproščeno osvestiti in izobraziti mlade*** *(populacijo, ki obiskuje zadnjo triado osnovne šole, dijakom, študentom in tudi mladim, ki niso vključeni v izobraževalni proces),* ***kaj je sprejemljivo in kaj je nedopustno.*** *Projekt bo pripomogel, da se bomo problema sive ekonomije lotili celovito, s pobudo pri mladih, da je siva ekonomija nedopustna in škodi tako posameznikom, družbi, podjetjem in potrošnikom.«* je ob objavi natečaja Siva ekonomija v barvah povedala mag. Vanja Jus vodja projekta Siva ekonomija v barvah.

Nosilka projekta EIC Univerzum Minerva Maribor želi preko projekta Siva ekonomija v barvah, ki ga sofinancira **Urad vlade RS za komuniciranje**, z informiranjem, osveščanjem in izobraževanjem spreminjati razmišljanje mladih in posledično odnos celotne družbe do sive ekonomije. Projekt **»Siva ekonomija v barvah«** je namenjen **spreminjanju obnašanja posameznika glede toleriranja sive ekonomije v domačem okolju in družbi** na sploh. Zavedamo se, da bodo **vrednote, ki jih bodo ponotranjili mladi,** osnova za delovanje družbe v prihodnje. S projektom **rešujemo problem prevelikega toleriranja sive ekonomije v Sloveniji.** Zavedamo se, da siva **ekonomija ni več le ekonomski, temveč tudi velik družbeni pojav, ki jo spodbujamo sami**, ker jo imamo za samoumevno in jo obenem toleriramo.

**Zainteresirani lahko sodelujejo v štirih kategorijah** in sicer: 1. **Literarni predlogi**, 2. **Likovno ustvarjanje**, 3. **Foto ustvarjanje** in 4. **Glasbeno in video ustvarjanje**. Zmagovalni prispevki (ki pridobijo največ FB Like - všečkov) v vsaki kategoriji, bodo nagrajeni s tabličnim računalnikom v okvirni v vrednosti 400 EUR. V primeru, da zmagovalni avtor obiskuje šolo, bo lahko »zmagovalna« šola nagrajena s delavnico: EINSTEIN Tehnike učenja po metodi hitrega učenja Minerva, v kolikor bo na spletni strani šole imela objavljen banner projekta **“SIVA EKONOMIJA V BARVAH”**.

Natečaj in prijavnica za sodelovanje sta objavljena na linku: **http://umi.si/aktualno/aktualno1/124-natecaj-za-najboljse-prispevke-na-temo-siva-ekonomija**. Všečke pa lahko podarite na: [**https://www.facebook.com/Sivaekonomijavbarvah**](https://www.facebook.com/Sivaekonomijavbarvah)**. Natečaj in možna oddaja umetniških prispevkov ter glasovanje o prispevkih traja do 31. avgusta 2014.** Podelitev nagrad bo na zaključni prireditvi 25. septembra 2014. Za dodatne informacije smo z veseljem na voljo preko 031 854 088 in info@umi.si.

Ker gre za projekt, ki mladim omogoča kreativno, zabavno in kvalitetno preživljanje prostega časa, si želimo k natečaju pritegniti čim večje število mladih ustvarjalcev. Zato bomo izredno veseli, če boste objavili novičko o nagradnem natečaju Siva ekonomija v barvah preko vašega medija.

Najlepša hvala za prijaznost in pomoč.

Naj bo od sedaj naprej Siva ekonomija odeta v barve☺

*Kontakt za medije:*

*mag. Vanja Jus, vodja projekta* **“SIVA EKONOMIJA V BARVAH”**.

*E:* *Vanja.Jus@umi.si**; T: 031 854 088.*